№6098/14

**Ұ Й Ғ А Р Ы М**

20 ақпан 2015 Қызылорда қаласы

Қызылорда қалалық соты, құрамында төрағалық етуші судья К.Ә.Садуақасова, хатшылықта Р.Рысбаев болып, арызданушы А.Қабылтаеваның қатысуымен өзінің ашық сот мәжілісінде қалалық сот залында жауапкер А.Қабылтаеваның талапкер «Финанс арнайы қаржы компаниясы» ЖШС-нің жауапкер Кабылтаева Айгул Амаханбетжановнадан банктік заем шарты бойынша қарыз 477456 теңге өндіру туралы азаматтық ісі бойынша жауапкер А.Қабылтаеваның Қызылорда қалалық сотының 26 қыркүйек 2014 жылғы шешімінің орындау мерзімін кейінге қалдыру немесе орындау әдісі мен тәртібін өзгертіп, ай сайынғы төлемді айлық табысынан 10  000 теңгеден ұстауды белгілеу туралы арызын қарап,

**А Н Ы Қ Т А Ғ А Н Ы:**

 Қызылорда қалалық сотының 26.09.2014 жылғы шешімімен жауапкер А.Қабылтаевадан талапкер «Финанс арнайы қаржы компаниясы» ЖШС-нің пайдасына барлығы 477456 өндірілген.

Аталған шешім қазіргі кезде заңды күшінде.

Арызданушы өзінің сотқа жолдаған арызында Қызылорда қаласының жеке сот орындаушысы Н.Қыдырбаевтың қаулысымен жоғарыда аталған шешімнің негізінде шығарылған атқару парағын орындау үшін өзінің жұмыс орнынан айлық табысынан 477456 теңге қарыз толық өндірілгенше 50-пайыздан ұсталып тұрғандығын, қазіргі таңда қаулы орындалып жалақысынан ұсталып жатқандығын, алайда сот актісін 50-пайыз мөлшерде орындауға өзіне келесі мән-жайлар қиындық туғызып жатқандығын, себебі өзінің асырауында төрт баласының барын, үлкен баласы Қызылорда медициналық колледжінде ақылы бөлімінде оқитындығын, отбасында жалғыз өзі ғана табыс табатынын, басқа табыс көзінің жоқтығын, өзінің дәл қазіргі жағдайда сот актісі бойынша өндіріп алушы «Финанс арнайы қаржы компаниясы» ЖШС-нің айлық табысынан ай сайын 50-пайызын төлеуге еш мүмкіндігінің жоқтығын білдіріп сот актісінің орындау әдісі мен тәртібін өзгертіп, ай сайын төлемді айлық табысынан 10 000 теңгеден ұстауды белгілеуді сұраған.

Сот мәжілісінде өндіріп алушының өкілі С.Мұратбайдан арыз түсіп, жауапкердің арызымен келісетіндігін білдірген.

Сотта арызданушы А.Қабылтаева арызды толық қолдап, оны қанағаттандыруды сұрап, сот шешімін орындаудан қашпайтындығын, қазіргі кезде оның материалдық жағдайларының ауыр екендерін, үйінде жалғыз асыраушысы екендігін көрсетіп, шешімнің орындалуын ай сайын төлемді 10 000 теңгеден айлық табысынан ұстауды сұраған.

Сот арызданушының пікірін тыңдап, іс материалдарын зерделеп, төмендегі негіздермен арыз қанағаттандырылуға жатады деп есептейді.

ҚР «Атқарушылық іс жүргізу және сот орындаушыларының мәртебесі туралы» Заңының 40 бабының талаптарына сай, атқарушылық әрекеттер жасауды қиындататын немесе мүмкiн етпейтін мән-жайлар болған ретте сот орындаушысы, өндiрiп алушы немесе борышкер iстi қараған сот алдына немесе орындалатын жердегi сот алдына орындау мерзiмiн жылжыту немесе ұзарту туралы, орындау тәсiлi мен тәртiбiн өзгерту туралы, сондай-ақ берілген сомаларды индекстеу туралы мәселе қоюға құқылы делінген.

ҚР АІЖК – нің 233 бабының 1 бөлігінің талаптарына сай істi қараған сот iске қатысушы адамдардың арызы бойынша тараптардың мүлiктiк жағдайын немесе басқа да мән-жайларды негiзге ала отырып, шешiмнiң орындалу мерзiмiн кейiнге қалдыруға немесе оның мерзiмiн ұзартуға, сондай-ақ оны орындаудың әдiсi мен тәртiбiн өзгертуге құқылы делінген.

Бұл ретте сот талапкер «Финанс арнайы қаржы компаниясы» ЖШС-нің жауапкер Кабылтаева Айгул Амаханбетжановнадан банктік шарт негізінде қарызды өндіруді сұраған азаматтық ісі бойынша 26.09.2014 жылғы Қызылорда қалалық сотының шешімінің орындалу тәртібін өзгертіп, жауапкер А.Кабылтаеваданн талапкер «Финанс арнайы қаржы компаниясы» ЖШС-нің пайдасына айлық табысынан 10000 теңгеден ұсталым жүргізуді белгілеуді ішінара қанағаттандырған дұрыс деп табады.

Жоғарыдағылардың негізінде, АІЖК-нің 233, 240, 251-баптарын басшылыққа алып, сот

**Ұ Й Ғ А Р Ы М Е Т Т І:**

Арызданушы А.Кабылтаеваның Қызылорда қалалық сотының 26.09.2014 жылғы шешімінің орындау мерзімін кейінге қалдыру немесе орындау әдісі мен тәртібін өзгертіп, ай сайынғы төлемді айлық табысының 10 000 теңгеден ұстауды белгілеу туралы арызы – ішінара қанағаттандырылсын.

Жауапкер Кабылтаева Айгул Амаханбетжановнадан талапкер Финанс арнайы қаржы компаниясы» ЖШС-нің пайдасына банктік шарты негізінде өндірілген барлығы 477456 /төрт жүз жетпіс жеті мың төрт жүз елу талы/ теңге өндірілгенше ай – сайын айлық табысынан 30 % мөлшерде өндірілсін.

Ұйғарымға наразы жағы 15 (он бес) күн ішінде осы сот арқылы Қызылорда облыстық сотына жеке шағым немесе наразылық келтіруге құқылы.

**Судья: К.Ә Садуақасова**